สวัสดีครับ ผมขอเรียนปรึกษาหน่อยครับ คือผมเป็นเชื้อราที่ปลายอวัยวะเพศ ผมต้องใช้ยาตัวไหนรักษาครับ
สวัสดีค่ะ เชื้อราที่ปลายอวัยวะเพศชายเป็นการอักเสบและติดเชื้อที่เยื่อบุอวัยวะเพศ อาการเช่นแดง เจ็บ คัน และระคายเคืองบริเวณส่วนปลายของอวัยวะเพศ โดยอาจเป็นปื้นแดงเพียงเล็กน้อยหรือลามทั่วทั้งปลายอวัยวะเพศ อาจจะรู้สึกเจ็บขณะปัสสาวะได้เบื้องต้นเน้นเรื่องการทำความสะอาดบริเวณปลายอวัยวะเพศให้ดี ควรทำความสะอาดโดยการร่นหนังหุ้มปลายอวัยวะเพศขึ้น และใช้น้ำเปล่าทำความสะอาดส่วนปลายของอวัยวะเพศอย่างนุ่มนวล อาจใช้สบู่ที่อ่อนโยนต่อผิวทำความสะอาดร่วมด้วย งดการมีเพศสัมพันธ์ส่วนยาที่ใช้หากเป็นเชื้อราที่อวัยวะเพศ อาจใช้ยาฆ่าเชื้อราเฉพาะที่ ร่วมกับอาจใช้ครีมที่มีสเตียรอยด์อ่อน ๆ ผสมกับยาปฏิชีวนะทาในบริเวณที่อักเสบร่วมด้วย เพื่อช่วยลดการอักเสบในระยะแรก ๆ ของการรักษา การใช้ยาควรใช้ภายใต้การดูแลของแพทย์เท่านั้น ไม่แนะนำการซื้อยามาใช้เองเพื่อป้องกันการดื้อยา และควรตรวจดูโดยแพทย์ให้แน่ใจก่อนว่าเป็นเชื้อราที่อวัยวะเพศจริงค่ะ